open-index/open-wikipedia-markdown huggingface dataset:
אליפות ברזיל בכדורגל 1962

**אליפות ברזיל בכדורגל 1962** (השם הרשמי בזמן קיום המשחקים בפורטוגזית: ) הייתה הפעם החמישית בו נערכה תחרות ארצית בכדורגל בברזיל. היא אורגנה על ידי קונפדרציית הספורט הברזילאית. בשנת 2010 התחרות קיבלה הכרה של אליפות ברזיל.

המשחקים החלו ב-2 בספטמבר 1962 והסתיימו ב-2 באפריל 1963. 

בתחרות השתתפו 18 קבוצות שהצגו את מדינות ברזיל (מ-22 קיימות). הקבוצות השתתפו היו אלופי המדינות שהם מייצגות בשנת 1961. התחרות נערכה בשיטת הנוקאוט תוך קיום משחק בית ומשחק חוץ. במידה ולא הייתה הכרעה, נערך משחק נוסף.

סנטוס זכתה באליפות תוך ניצחון על בוטפוגו בסדרת הגמר. זו הייתה הזכייה השנייה ברציפות. הקבוצות שהשתתפו במשחק הגמר העפילו לגביע ליברטדורס. 

קואוטיניו, שחקנה של סנטוס כבש 7 שערים וזכה בתואר מלך השערים של האליפות.

## מהלך התחרות
בשלב הראשון הקבוצות המשתתפות חולקו ל-2 בתים.

בית הצפון כלל שמונה קבוצות. בגמר הבית רסיפה ניצחה את קמפיננסה ועלתה לחצי הגמר הארצי.

בית הדרום כלל שמונה קבוצות. בגמר הבית מועדון ספורט אינטרנסיונל ניצחה את קרוזיירו ועלתה לחצי הגמר הארצי.

סנטוס ובוטפוגו העפילו ישירות לחצי הגמר. 

## סדרת הגמר

## קישורים חיצוניים
*נתונים מאתר rsssf
* נתונים מפורטים

קטגוריה:תחרויות כדורגל ב-1962
קטגוריה:עונות באליפות ברזיל בכדורגל
לויט

**לֵוִיט** (או **לוית**) הוא שם משפחה יהודי הנגזר מהשם "לוי". השם יכול גם להיות קשור במילה "אריה" שהיא גם כינוי ליהודה, בתרגומה לשפות אירופאיות, כגון "לובה" בגרמנית ו"לב" או "לייב" ביידיש. בחלק מהמקרים השם קשור בשמות של מקומות.

## הערות שוליים

קטגוריה:שמות משפחה יהודיים
צב רך קטן-ראש

**צב רך קטן-ראש** (שם מדעי: *Chitra*) הוא סוג של צב ממשפחת צבים רכים בעלי ראשים קטנים.

אורכם של צבים אלה יכול להגיע ל-1.5 מ'. הם בעלי שריון רך בצבע ירוק-כחול והקצוות כתומים. הצוואר גדול אך הראש והזנב קטנים.

צבים אלה שוחים ברחבי בריכות, אגמים, נהרות וביצות מהודו ועד אינדונזיה. 

## מינים
*צב רך אסייתי קטן-ראש (Chitra chitra)
*צב רך הודי קטן-ראש (Chitra indica)
*צב רך בורמזי קטן-ראש (Chitra vandijki)

## קישורים חיצוניים

קטגוריה:בעלי חיים שתוארו ב-1844
קטגוריה:טקסונים שתוארו בידי ג'ון אדוארד גריי
קטגוריה:צבים רכים
צב רך אמריקני

**צב רך אמריקני** (שם מדעי: *Apalone*) הוא סוג של צב ממשפחת צבים רכים החי באמריקה הצפונית מקנדה ועד צפון מקסיקו.

צבים אלה בעלי חוטם מוארך ואף דמוי חדק והם בעלי שריון שטוח וראש קטן. הם חיים במקווי מים ומותאמים לחיים בהם באמצעות כפותיהם הגדולות ושריונם השטוח. צבעם ירוק כהה עד שחור. הבטן לבנה או צהובה.

הצבים חיים במקווי מים רדודים ואיטיים ומחפשים טרף מימי.

## מינים
*צב רך פלורידה (*Apalone ferox*)
*צב רך חלק (*Apalone mutica*)
*צב רך קוצני (*Apalone spinifera*)

## קישורים חיצוניים

קטגוריה:בעלי חיים שתוארו ב-1832
קטגוריה:טקסונים שתוארו בידי קונסטנטין סמואל רפינסק
קטגוריה:צבים רכים
צב רך הפרת

**צב רך הפרת** (שם מדעי: *Rafetus euphraticus*) הוא מין של צב ענקי החי בנהרות גדולים במזרח התיכון כמו הפרת והחידקל שבעיראק, סוריה מחוז ח'וזסתאן שבאיראן וטורקיה.

זהו צב גדול שאורכו עד 70 ס"מ ומשקלו עד 20 ק"ג. צבע השריון ירוק כהה עם ראש בצבע חום-ירקרק גדול ובעל חוטם דמוי חדק. הוא מותאם לחיים במים ונח על החופים אך מצוי בעיקר בתוך המים.

צב זה מצוי בנהרות הגדולים והאיטיים ושוחה בחיפוש אחר מזון כמו דגים וסרטנים אך גם מצמחי מים. כמו רוב הצבים הוא מתרבה רק על היבשה ומקים קן מבוץ.

הוא מצוי בסכנת הכחדה בגלל זיהום, הרס בתי גידולו והוא נהרג גם בידי דייגים.

## קישורים חיצוניים

## הערות שוליים

קטגוריה:בעלי חיים שתוארו ב-1801
קטגוריה:טקסונים שתוארו בידי פרנסואה מארי דודין
קטגוריה:צבים רכים
קטגוריה:עיראק: זוחלים
דוכסות מקלנבורג-שטרליץ

**דוכסות מקלנבורג-שטרליץ** (מגרמנית: **Herzogtum Mecklenburg-Strelitz**) הייתה דוכסות היסטורית בצפון גרמניה לחופי הים הבלטי, כיום חלק ממדינת מקלנבורג-מערב פומרניה. בירתה של הדוכסות הייתה העיר נוישטרליץ.

## היסטוריה
בשנת 1695 מת גוסטב אדולף, דוכס מקלנבורג-גיסטרוב, ובעקבות כך פרץ סכסוך ירושה בין אדולף פרידריך השני, דוכס מקלנבורג-שטרליץ לאחיינו פרידריך וילהלם, דוכס מקלנבורג-שוורין. לאחר מאבק ירושה למעלה מ-5 שנים, הגיעו השניים בשנת 1701 להסכם; אדולף פרידריך ייסד את דוכסות מקלנבורג-שטרליץ, ואילו פרידריך וילהלם קיבל את דוכסות מקלנבורג-שוורין.

בשנת 1708 מת אדולף פרידריך השני, דוכס מקלנבורג-שטרליץ, ובנו אדולף פרידריך השלישי, דוכס מקלנבורג-שטרליץ עלה לשלטון במקומו. בשנת 1712 נשרפה העיר שטרליץ כליל, ואדולף פרידריך ומשפחתו עברו לגור בבקתת הציד שלהם, ומסביבה נבנתה העיר נוישטרליץ. בשנת 1733 נוסדה העיר נוישטרליץ באופן רשמי, ובשנת 1736 הפך אותה אדולף פרידריך לבירת הדוכסות. בשנת 1752 מת אדולף פרידריך ללא ילדים, ואחיינו אדולף פרידריך הרביעי, דוכס מקלנבורג-שטרליץ עלה לשלטון במקומו.

בשנת 1794 מת אדולף פרידריך הרביעי, דוכס מקלנבורג-שטרליץ ללא ילדים, ואחיו קרל השני, דוכס מקלנבורג-שטרליץ עלה במקומו לשלטון. כשליט, עודד קרל מגמות חקלאיות חדשות, הקים משטרה חדשה, ויישם חוק חינוך חובה ברחבי הדוכסות. בתקופת המלחמות הנפוליאוניות שמר קרל על נייטרליות, אולם לאחר קרב ינה וקרב אאורשטדט הצטרף קרל לקונפדרציה של הריין. לאחר תבוסת נפוליאון ברוסיה, פרש קרל מהקונפדרציה של הריין, והצטרף למדינות הקואליציה השישית, והשתתף בקרב לייפציג.

בקונגרס וינה קיבל קרל יחד עם בן דודו פרידריך פרנץ הראשון, דוכס מקלנבורג-שוורין, מעמד של דוכס גדול.

## לאחר מכן
בשנת 1867 הצטרפה הדוכסות הגדולה של מקלנבורג-שטרליץ לקונפדרציה הצפון-גרמנית, ובשנת 1871 לאחר הניצחון הגרמני במלחמת צרפת–פרוסיה הצטרפה לקיסרות הגרמנית.

ב-23 בפברואר 1918 התאבד אדולף פרידריך השישי, הדוכס הגדול של מקלנבורג-שטרליץ, ללא שהשאיר בנים אחריו, ויורשו קרל מיכאל, דוכס מקלנבורג ויתר על התואר, ומשום כך קיבל את נחלותיו פרידריך פרנץ הרביעי, הדוכס הגדול של מקלנבורג-שוורין שהיה בן דודו.

ב-14 בנובמבר 1918 התפטר פרידריך פרנץ הרביעי, הדוכס הגדול של מקלנבורג-שטרליץ מתפקידו, בעקבות המהפכה הגרמנית והתבוסה במלחמת העולם הראשונה.

כאשר הדוכסות בוטלה, הפכה המדינה למדינה חופשית, שהתקיימה עד לשנת 1933. במהלך השלטון הנאצי, בשנת 1933, אוחדו המדינות מקלנבורג-שוורין ומקלנבורג-שטרליץ לכדי מדינת מקלנבורג המאוחדת.

## שליטי מקלנבורג-שטרליץ
* אדולף פרידריך השני (1701 – 1708)
* אדולף פרידריך השלישי (1708 – 1752)
* אדולף פרידריך הרביעי (1752 – 1794)
* קרל השני (1794 – 1815)

## קישורים חיצוניים

קטגוריה:מדינות האימפריה הרומית הקדושה
קטגוריה:מדינות הקונפדרציה של הריין
צב רך אסייתי קטן-ראש

**צב רך אסייתי קטן-ראש** (שם מדעי: *Chitra chitra*) הוא מין של צב ענק ממשפחת הצבים הרכים החי בנהרות של מלזיה, תאילנד ואינדונזיה בג'אווה וסומטרה.
## מאפיינים
אורכו של צב זה יכול להגיע ל-1.5 מטר. הוא בעל שריון גדול אבל ראשו קטן ובעל עיניים ולסתות קטנות. גם הזנב קטן אבל הצוואר וכפות הרגליים גדולות ועוזרות לצב לשוט במהירות במים. הוא נפוץ בעיקר במים רדודים.

הצב מצוי בסכנת הכחדה חמורה בטבע ולא ידוע עליו הרבה.
### תת-מינים
* *Chitra chitra chitra*
* *Chitra chitra javanensis*
## קישורים חיצוניים

## הערות שוליים

קטגוריה:צבים רכים
קטגוריה:מלזיה: זוחלים
קטגוריה:אינדונזיה: זוחלים
קטגוריה:תאילנד: זוחלים
קטגוריה:בעלי חיים שתוארו ב-1986
בישופות וירצבורג

**בישופות וירצבורג** (גרמנית: **Großherzogtum Würzburg**) הייתה אחת ממדינות האימפריה הרומית הקדושה, שהוקמה בשטחי פרנקוניה, והתקיימה עד לחילון האימפריה בשנת 1803.

## היסטוריה
בשנת 743 הקים בורכארד מווירצבורג בישופות בשטח העיר וירצבורג, ובשנת 1168 קיבל הבישוף הרולד פון הוכהיים את התואר נסיך-בישוף, ובנוסף קיבל מפרידריך הראשון, קיסר האימפריה הרומית הקדושה את התואר דוכס פרנקוניה. בהמשך הושמט התואר מתארי הבישופים, אולם בשנת 1442 חזרו הבישופים להחזיק בתואר "דוכס פרנקוניה", ובשנת 1500 צורפה הבישופות למעגל הפרנקוני של האימפריה.

בשלום לינוויל בשנת 1801, הפכו שטחי הבישופות לנסיכות חילונית, ובשנת 1803 צורפו לנסיכות הבוחר מבוואריה. באותה שנה קיבל פרדיננד השלישי, הדוכס הגדול של טוסקנה את נסיכות הבוחר מזלצבורג, כפיצוי על הדוכסות הגדולה של טוסקנה שנלקחה ממנו. בחוזה פרסבורג בשנת 1805 צורפו שטחי נסיכות הבוחר מזלצבורג לאימפריה האוסטרית, וכפיצוי קיבל פרדיננד את שטחי בישופות וירצבורג לשעבר כנסיכות בוחר, ולאחר תקופה קצרה שודרגה נחלתו לדוכסות גדולה.

לאחר פירוקה של האימפריה הרומית הקדושה הצטרפה הדוכסות הגדולה של וירצבורג לקונפדרציה של הריין, ובשנת 1810 צורפה לדוכסות העיר שוויינפורט.

ב-26 באוקטובר 1813 לאחר תבוסתו של נפוליאון בקרב לייפציג, ביטל פרדיננד את בריתו עם נפוליאון. ב-3 ביוני 1814 נחתמה אמנה בין אוסטריה לבוואריה, ולפיה צורפו שטחי הדוכסות לממלכת בוואריה, ואילו פרדיננד קיבל בחזרה את השליטה בדוכסות הגדולה של טוסקנה.

## קישורים חיצוניים

[550px|ממוזער|מרכז|[ארמון רזידנץ בווירצבורג, מושב הבישופות מתחילת המאה ה-18 ועד הפירוק]]

קטגוריה:מדינות לשעבר בתחומי גרמניה
קטגוריה:מדינות האימפריה הרומית הקדושה
בישופות וירצבורג
קטגוריה:בישופות
צב רך בורמזי קטן-ראש

**צב רך בורמזי קטן-ראש** (שם מדעי: *Chitra vandijki*) הוא מין של צב ענק ממשפחת הצבים הרכים החי בנהרות של דרום-מזרח אסיה במינמאר ובצפון תאילנד. הוא קרובי למין צב רך הודי קטן-ראש ובעבר היה תת-מין שלו.

אורכו של צב זה יכול להגיע ל-1,000 מ"מ ומשקלו יכול להגיע ל-100 ק"ג. הוא בעל שריון גדול וראש קטן והצוואר והכפות גדולים וחסונים. צבעו ירוק כהה ומעט כתום בשוליים. הבטן ורודה והוא מעט מפוספס.

הצב בעל מבנה המותאם לשחייה ולעיתים עולה להתחמם בשמש. הוא מחפש מגוון מיני מזונות מהחי ומהצומח לרבות צמחי מים, חרקים, סרטנים ודגים.

לא ידוע מה מצב שימורו בטבע. 

## קישורים חיצוניים

קטגוריה:צבים רכים
קטגוריה:מגה-פאונה של אירואסיה
קטגוריה:מיאנמר: זוחלים
חברת תעופה אזורית

[ממוזער | שמאל|טיסה E-175 ל[קזבלנקה]]
**חברת תעופה אזורית** (באנגלית: **Regional Airline**) היא חברת תעופה הנפוצה בעיקר בארצות הברית, קנדה ואירופה. חברה זו אינה משווקת את קווי התעופה שלה בעצמה, אלא מפעילה קווים לטווחים קצרים ובינונים תחת מותגי תעופה גדולים ומוכרים ובשירותם. לרוב חברות תעופה אזוריות משתמשות במטוסים קטנים, מהירים וחסכוניים כדוגמת אמבראר ERJ,  וכדומה.

*
צב רך חלק

**צב רך חלק** (שם מדעי: *Apalone mutica*) הוא מין של צב ממשפחת צבים רכים החי באמריקה הצפונית.
## מאפיינים
אצל צבים אלה ישנה דו-צורתיות זוויגית והנקבות גדולות בהרבה מהזכרים. אורכם של הנקבות 16-35 ס"מ ואורך הזכרים 11-17 ס"מ. הם בעלי שריון חלק בצבעי חום עד כתום ובעלי ראש קטן עם חוטם המופנה כלפי מעלה. כפות הרגליים ארוכות אך הזנב קטן.

הצב נפוץ ברחבי נהר המיסיסיפי ויכול לשחות גם בזרמים חזקים אך מעדיף בריכות, אגמים וביצות הסמוכים לנהר. הוא רובץ במים בקרקעית ומחכה לטרף קטן. הוא טורף סרטני נהרות, דגים ומינים קטנים אחרים וגם צמחייה מיימית, אצות או פירות.

## תת-מינים
* *Apalone mutica calvata*
* *Apalone mutica mutica*

## קישורים חיצוניים

## הערות שוליים

קטגוריה:בעלי חיים שתוארו ב-1827
קטגוריה:טקסונים שתוארו בידי שארל אלכסנדר לסואר
קטגוריה:צבים רכים
קטגוריה:ארצות הברית: זוחלים
צב רך קוצני

ממוזער|צב רך קוצני בשחייה
**צב רך קוצני** (שם מדעי: *Apalone spinifera*) הוא מין של צב ממשפחת צבים רכים החי באמריקה הצפונית. לצב זה תפוצה רחבה ביותר מדרום קנדה באונטריו וקוויבק לצפון מקסיקו.

צב זה יכול להגיע לאורך 50 ס"מ והוא בעל גוף רך עם ראש וצוואר מנומרים בשחור-צהוב והעיניים גדולות יחסית. השריון והכפות שטוחים ועוזרים לצב לשחות מהר מתחת למים. צבעו של השריון ירוק עם נקודות צהובות והקצוות לבנים. מסביב לשריון ישנם קוצים קטנים מהם קיבל הצב את שמו. הנקבות יותר גדולות מהזכרים.

הצב שוחה במהירות ומצוי גם על היבשה בהתחממות בשמש. הוא מחפש מתחת למים מיני טרף קטנים כמו סרטני נהרות, דגים ועוד וכן צמחייה מימית וגם אצות.

### תת-מינים
* Apalone spinifera spinifera
* Apalone spinifera aspera
* Apalone spinifera atra
* Apalone spinifera emoryi
* Apalone spinifera guadalupensis
* Apalone spinifera pallida
## קישורים חיצוניים

## הערות שוליים

קטגוריה:בעלי חיים שתוארו ב-1827
קטגוריה:טקסונים שתוארו בידי שארל אלכסנדר לסואר
קטגוריה:צבים רכים
קטגוריה:קנדה: זוחלים
קטגוריה:ארצות הברית: זוחלים
פליקס, ארכידוכס אוסטריה

**פליקס, ארכידוכס אוסטריה** (ובשמו המלא: **פליקס פרידריך אוגוסט מריה וום פרנץ יוזף פטר קרל אנטון רוברט אוטו פיוס מיכאל בנדיקט סבסטיאן איגנציוס מרקוס ד'אביאנו**, בגרמנית: **Felix Friedrich August Maria vom Siege Franz Joseph Peter Karl Anton Robert Otto Pius Michael Benedikt Sebastian Ignatius Marcus d'Aviano**  31 במאי 1916 – 6 בספטמבר 2011) היה בנו של קרל הראשון, קיסר אוסטריה.

## ביוגרפיה
פליקס נולד ב-31 במאי 1916 בארמון שנברון, לקרל הראשון, קיסר אוסטריה ולזיטה, נסיכת בורבון-פארמה, בתם של רוברטו הראשון, דוכס פארמה ומריה אנטוניה, נסיכת פורטוגל. ב-21 בנובמבר של אותה שנה מת פרנץ יוזף הראשון, קיסר אוסטריה, ואביו של רוברט עלה לשלטון במקומו כ"קרל הראשון". עם תום מלחמת העולם הראשונה בנובמבר 1918 פורקה האימפריה האוסטרו-הונגרית, אביו ויתר על השלטון, והמשפחה יצאה לגלות בשווייץ, ולאחר מכן באי מדיירה השייך לפורטוגל. בשנת 1920 חזרה הונגריה להיות ממלכה, כשמיקלוש הורטי משמש כעוצר, אולם קרל לא חזר לכהן כמלך הונגריה. ב-1922 נפטר קרל במדיירה, והמשפחה עברה לספרד ולאחר מכן לבלגיה.

ב-1937 קיבלו פליקס ואחותו אדלהייד אישור מיוחד לחזור לאוסטריה, חרף החוק ההבסבורגי שאסר זאת. פליקס אף נרשם ללימודים באקדמיה הצבאית הטרזיאנית בווינר נוישטאדט, מתוך כוונה להתחיל קריירה של קצין בצבא אוסטריה. עם זאת, לאחר האנשלוס נמלטו הוא ואחותו חזרה לבלגיה דרך צ'כוסלובקיה. בעקבות הקרב על בלגיה, נמלטה כל המשפחה הקיסרית לשעבר לארצות הברית. פליקס ואחיו קרל לודוויג התנדבו לשרת בצבא ארצות הברית במלחמת העולם השנייה. הם רצו להילחם במסגרת גדוד החי"ר ה-101 אשר הורכב מאוסטרים אתנים, אולם נדחו עקב בקשות מצד חיילים בגדוד. 

בניגוד לאחיהם אוטו, פליקס וקרל לודוויג סירבו לוותר על תאריהם ועל תביעותיהם לכתר האוסטרי. בשל כך, הם לא קיבלו דרכון אוסטרי, ונאסר עליהם להיכנס לאוסטריה למעט שלושה ימים ב-1989 כדי להשתתף בהלוויית אמם. ב-10 במרץ 1996, לאחר שאוסטריה הצטרפה לאיחוד האירופי ונפרצו הגבולות בינה לבין מדינות שכנות, חצה פליקס את הגבול מגרמניה ונכנס לאוסטריה. מיד עם הגעתו למדינה, הוא ערך מסיבת עיתונאים כדי להודיע על הגעתו הבלתי-חוקית. הוא קיבל אזהרה מממשלת אוסטריה שניסיון נוסף שלו להיכנס למדינה בטרם ויתר על תביעותיו מהווה עבירה פלילית. בסופו של דבר השיגו פליקס וקרל לודוויג פשרה מול הממשלה. הם הכריזו על נאמנותם לרפובליקה ללא כל התייחסות לזכויותיהם. ביוני 1998 הוא אף הצליח להחזיר לידיו חלק מהנכסים ההיסטוריים של בית הבסבורג אשר הופקעו בידי הנאצים.

גם לאחר שניתן לו אישור לחזור לאוסטריה, הוא בילה את שארית חייו בפורטוגל, בלגיה, מקסיקו וארצות הברית. הוא בנה מספר עסקים מצליחים בבלגיה ובמקסיקו, ועבד כיועץ שיווקי. הוא נפטר במקסיקו סיטי ב-6 בספטמבר 2011 בגיל 95.

## משפחתו
ב-18 בנובמבר 1952 התחתן פליקס עם אנה אאגניה, נסיכת ארנברג ממנה נולדו לו 7 ילדים:
* מריה (נולדה ב-1953)
* קרל פיליפ (נולד ב-1954)
* ברברה (נולדה ב-1955)
* ריימונד (1958–2008)
* מרים (נולדה ב-1959)
* ורידיס ואישטוון (תאומים, נולדו ב-1961)

## אילן יוחסין

## קישורים חיצוניים

* פליקס, ארכידוכס אוסטריה

קטגוריה:אבירי מסדר גיזת הזהב
קטגוריה:בית הבסבורג
קטגוריה:אוסטרים שנולדו ב-1916
קטגוריה:אוסטרים שנפטרו ב-2011
בואינג P-8 פוסידון

**בואינג P-8 פוסידון** (באנגלית: **Boeing P-8 Poseidon**) הוא מטוס המשמש למשימות ריגול, סיור ימי, לוחמה נגד צוללות ולוחמה נגד אוניות. המטוס מתוצרת חברת בואינג האמריקאית משמש את צי ארצות הברית וכן נמכר למדינות נוספות.

המטוס נועד להחליף את מטוס הלוקהיד P-3 אוריון שנמצא בשירות הצי מעל 50 שנה. ב-2004 נמסר חוזה הפיתוח לחברת בואינג, שביססה את המטוס על המטוס האזרחי בואינג 737-800 (הדור הבא). ב-2012 נמסרו ראשוני המטוסים לצי וב-2013 הוא נכנס לשירות מבצעי. 

המטוס נמכר גם לחיל הים ההודי (דגם P-8I), חיל האוויר המלכותי האוסטרלי, חיל האוויר המלכותי הנורווגי ולחיל האוויר המלכותי הבריטי.

## קישורים חיצוניים
* 

*בואינג P-8 פוסידון באתר צי ארצות הברית
*בואינג P-8 פוסידון באתר חברת בואינג

קטגוריה:מטוסי ריגול אמריקאיים
P-8 פוסידון
קטגוריה:כלי טיס של הצי האמריקאי
רודולף, ארכידוכס אוסטריה (1919–2010)

**רודולף, ארכידוכס אוסטריה** (ובשמו המלא: **רודולף סירינגוס פטר קרל פרנץ יוזף רוברט אוטו אנטוניוס פיוס מריה בנדיקט איגנציוס לאורינטיוס יוסטיניאני מרקוס ד'אביאנו פון הבסבורג-לותרינגן, ארכידוכס אוסטריה**, בגרמנית: **Rudolph Syringus Peter Karl Franz Joseph Robert Otto Antonius Maria Pius Benedikt Ignatius Laurentius Justiniani Marcus d'Aviano, Erzherzog von Österreich**  5 בספטמבר 1919 – 15 במאי 2010) היה בנו של קרל הראשון, קיסר אוסטריה לבית הבסבורג.

## ביוגרפיה
קרל לודוויג נולד ב-5 בספטמבר 1919 בטירת פרנז'ן שבשווייץ. אביו היה קרל הראשון, קיסר אוסטריה ואמו הייתה זיטה, נסיכת בורבון-פארמה, בתם של רוברטו הראשון, דוכס פארמה ומריה אנטוניה, נסיכת פורטוגל. רודולף נולד זמן קצר לאחר שהוריו הודחו מהשלטון בעקבות מלחמת העולם הראשונה ופירוק האימפריה האוסטרו-הונגרית. ב-1921 ניסו הוריו לתבוע מחדש את כתר ממלכת הונגריה מידי מיקלוש הורטי, אולם הם נעצרו ונשלחו לגלות באי מדיירה השייך לפורטוגל. בפברואר 1922 הצטרפו רודולף ואחיו אליהם במדירה. באותה שנה נפטר קרל.

המשפחה עברה לספרד, ולאחר מכן לבלגיה. בעקבות הקרב על בלגיה ב-1940 נמלטה המשפחה לארצות הברית ולקנדה. רודולף למד כלכלה בקוויבק. בעת מלחמת העולם השנייה הוא התגייס לצבא ארצות הברית, ולקראת סופה ב-1945 הוא שלח לאוסטריה בשם בדוי בניסיון לעורר התקוממות נגד השלטון הנאצי. הוא גורש מהמדינה ב-1946, עקב השתייכותו לחוגים מלוכניים. 

הוא חזר לארצות הברית ועבד כמנהל זוטר בבורסה בוול סטריט. ב-1953 התחתן בניו יורק עם קסניה, רוזנת צ'רנישייב-בזובראזוב. בהמשך עבר לקונגו הבלגית וניהל מטע קפה. ב-1968 נהרגה אשתו בתאונת דרכים, אשר הוא עצמו נפצע קשה במהלכה. הוא חזר לבלגיה ועבד כמנהל בנק. ב-1971 הוא נישא פעם נוספת לאנה גבריאלה, נסיכת וורדה. בעקבות מות אמו ב-1989, הוא היה אחראי על חניטת גופתה וקבירת לבה בנפרד משאר הגוף על פי בקשתה. הוא נפטר בבריסל ב-15 במאי 2010

## משפחתו
ב-22 ביוני 1953 נישא רודולף בניו יורק לקסניה, רוזנת צ'רנישייב-בזובראזוב בתם של סרגיי אלכסנדרוביץ', רוזן צ'רנישייב-בזובראזוב והרוזנת אליזבתה דמיטריבנה צ'רמטבה. היו להם ארבעה ילדים:
* מריה אנה (נולדה ב-1954)
* קרל פטר (נולד ב-1955)
* זימון (נולד ב-1958)
* יוהנס קרל (1962–1975)
קסניה נהרגה בתאונת דרכים בקונגו הבלגית ב-20 בספטמבר 1968. גם רודולף נפצע קשה בתאונה. ב-15 באוקטובר 1971 נישא רודולף בשנית באלינגן שבגרמניה לאנה גבריאלה, נסיכת וורדה. ב-1972 נולדה בתם היחידה שרלוטה מריה.

## אילן יוחסין

## קישורים חיצוניים

* ידיעה על מותו
* 

## הערות שוליים

קטגוריה:אבירי מסדר גיזת הזהב
קטגוריה:בית הבסבורג
קטגוריה:אוסטרים שנולדו ב-1919
קטגוריה:נפטרים ב-2010
FIFA 18

**FIFA 18** הוא המשחק ה-25 בסדרת FIFA, והמשחק השני בסדרה שמשתמש במנוע Frostbite..

כמו המשחק הקודם בסדרה, גם הפעם גרסאות המשחק לפלייסטיישן 3 ול-Xbox 360 לא תואמות לגרסאות המשחק לפלייסטיישן 4 ול-Xbox One ולא כוללות את מצב *The Journey.* גרסת ה-Nintendo Switch היא גרסה בנויה אישית, Electronic Arts הכתירו אותו עם יציאת המשחק כ"חוויית ה-FIFA הניידת הכי מתקדמת טכנולוגית אי פעם".

## קישורים חיצוניים

* 
* 
* 

## הערות שוליים

קטגוריה:משחקי כדורגל ממוחשבים
קטגוריה:משחקי EA Sports
קטגוריה:משחקי פלייסטיישן 3
קטגוריה:משחקי פלייסטיישן 4
קטגוריה:משחקי Xbox 360
קטגוריה:משחקי Xbox One
קטגוריה:משחקי נינטנדו סוויץ'
קטגוריה:משחקי וידאו משנת 2017
קטגוריה:FIFA (סדרת משחקים)
קטגוריה:משחקי וידאו שפותחו בקנדה
פרמטר פגיעה

[ממוזער|288x288 פיקסלים|פרמטר הפגיעה b ו[זווית פיזור|זווית הפיזור θ]]**פרמטר הפגיעה b** מוגדר כמרחק המאונך בין מסלולו של גוף לבין מרכז שדה הפוטנציאל U\left(r\right) שהגוף מושפע ממנו (ראו תמונה). המונח בדרך כלל משמש בפיזיקה גרעינית, אך גם במכניקה קלאסית, לרוב בבעיות המערבות כבידה.

הקשר בין מקדם הפגיעה לבין זווית הפיזור \theta הוא:

\theta = \pi -2b \int_{r_{min}}^{\infty}\frac{dr}{r^2\sqrt{1-\left(b/r\right)^2-2U/mv_\infty^2}}

כאשר v_\infty היא מהירות הקליע במרחק גדול מאוד ממרכז הפוטנציאל, ו-r_{min} המרחק המינימלי של הקליע ממרחק הפוטנציאל.
## פיזור מכדור קשיח
ההדגמה הפשוטה ביותר של פרמטר פגיעה הוא בפיזור מכדור קשיח. נניח שיש לנו קליע הנע לכיוון ספירה קשיחה ברדיוס R. מכיוון שהספירה קשיחה לחלוטין, ולא משפיעה על הסביבה כלל (בהזנחת הכבידה), ניתן להגדיר לה פוטנציאל כך:

U\left(r\right)=\begin{cases}
0 & r>R\\
\infty & r\leq R
\end{cases}

נסתכל על שני מקרים כעת: אם פרמטר הפגיעה b גדול מהרדיוס של הספירה, כלומר b>R הקליע יפספס לחלוטין את הספירה, ואז לפי הנוסחה מעלה \theta=0. מצד שני, אם b\leq R, נוכל למצוא את זווית הפיזור לפי פרמטר הפגיעה לפי אותה נוסחה ולקבל: b=R\cos \left(\frac{\theta}{2}\right)

## בפיזיקה מודרנית
בפיזיקה של אנרגיות גבוהות, וספציפית ב, ניתן לסווג התנגשויות לפי פרמטר הפגיעה שלהן. התנגשות מרכזית היא התנגשות בעלת b\approx 0, התנגשות היקפית (peripheral collision) בעלת 0, והתנגשות אולטה-היקפית (ultraperipheral collisions) היא בעלת b>2R, כאשר בכל המקרים מתייחסים לגרעינים כאל כדורים קשיחים בעלי רדיוס R.

## ראו גם
* 
* ניסוי רתרפורד

## קישורים חיצוניים
* - ניתוח של ניסוי רתרפורד באתר hyperphysics

## הערות שוליים

קטגוריה:קצרמר פיזיקה
קטגוריה:מכניקה
אברהם אילון

**אברהם אילון** (2 באפריל 1928 - דצמבר 2010) היה קצין צה"ל בדרגת תת-אלוף, ראש המחלקה להיסטוריה במלחמת ששת הימים ובמלחמת יום הכיפורים.

## ביוגרפיה
אברהם אילון נולד בתל אביב ב-2 באפריל 1928, בן להודה ולדוד לנטשנר, ומכאן נגזר כינויו "לנטש". למד בגימנסיה הרצליה ובמקביל הדריך בגדנ"ע. התגייס לחי"ש והשתתף בהגנת תל אביב. לחם במסגרת הפלוגה המסייעת של גדוד 51 של חטיבת גבעתי, ונפצע במבצע מכבי. לאחר מלחמת העצמאות עבר קורס קצינים והמשיך כמדריך בו. מונה למפקד חוות הגדנ"ע בבאר אורה.

בעקבות תאונת צניחה ולימודים באוניברסיטה העברית בירושלים עבר לעסוק בכתיבת היסטוריה צבאית, במסגרת הוצאת "מערכות". בשנת 1964 מונה לראש ענף היסטוריה בדרגת סגן-אלוף. במשך שנים אחדות הוביל את כתיבת ההיסטוריה של מלחמת ששת הימים, אך מחקר זה פורסם רק בשנת 2017.

במלחמת יום הכיפורים ליווה את סגן הרמטכ"ל, האלוף ישראל טל, ורשם בדקדקנות את האירועים במוצב הפיקוד העליון. הטקסט המלא של מחברותיו אלה מוצג באתר האינטרנט של ארכיון צה"ל ומערכת הביטחון. בתחילת המלחמה נעדר בנו, סגן , שהיה קצין תצפית קדמי במוצב החרמון. לאחר כיבושו מחדש של החרמון חקר אילון את אחד השבויים הסורים, וזה הוביל אותו אל גופת בנו. בעקבות זאת עסק אילון באיתורם של נעדרי צה"ל נוספים. היה עוזר הנספח הצבאי בארצות הברית ואחר הדריך במכללה לביטחון לאומי.

נפטר בדצמבר 2010 ונקבר בבית העלמין האזרחי מנוחה נכונה כפר סבא.

## ספריו
**מחבר**:
* **המערכה נגד מצרים בתש"ח**, מטכ"ל/קצין חינוך ראשי, 1957
* **חטיבת גבעתי במלחמת הקוממיות**, הוצאת מערכות, 1959.
* **חטיבת גבעתי מול הפולש המצרי**, הוצאת מערכות, 1963.

**מחבר ועורך**:
* **סופת אש במדבר - המערכה בזירה המצרית במלחמת ששת הימים**, מודן הוצאה לאור, 2017.
* **לכבוש את ההר - המערכה בזירה הירדנית במלחמת ששת הימים**, מודן הוצאה לאור, 2017.
* **להסיר את האיום - המערכה בזירה הסורית במלחמת ששת הימים**, מודן הוצאה לאור, 2017.
* **משברי ים - הזירה הימית במלחמת ששת הימים**, מודן הוצאה לאור, 2017.

**עורך**:
* ** אורחות-שריון**, הוצאת מערכות, 1957.

## קישורים חיצוניים
* 
* 
* 

**מכּתביו**:
* 
* 
* 
* 
* 
* 
* המחברות של רמ"ח היסטוריה במהלך מלחמת יום הכיפורים - אברהם איילון (לנטש) 5.10.1973-30.10.1973 באתר המרכז למלחמת יום הכיפורים

## הערות שוליים

קטגוריה:תתי-אלופים בצה"ל
קטגוריה:היסטוריונים צבאיים ישראלים
קטגוריה:חיילי חטיבת גבעתי (תש"ח)
קטגוריה:אנשי היישוב ילידי הארץ
קטגוריה:אישים הקבורים בבית הקברות מנוחה נכונה כפר סבא
קטגוריה:אבות שכולים: חללי צה"ל
קטגוריה:סגל המחלקה להיסטוריה בצה"ל
קטגוריה:בוגרי גימנסיה הרצליה
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1928
קטגוריה:ישראלים שנפטרו ב-2010
סוביבור (סרט)

ממוזער|כרזת הסרט ברוסיה
**"סוביבור"** (ברוסית: **Собибор**) הוא סרט קולנוע רוסי משנת 2018, דרמת מלחמה בבימויו של קונסטנטין חבנסקי (שזהו סרט הבכורה שלו כבמאי) ובסיוע אנדריי מליוקוב על פי תסריט של אלכסנדר אדבשיאן ובשיתוף פעולה עם אולפני מוספילם ומשרד התרבות של רוסיה.

הסרט מגולל את סיפור המרד במחנה ההשמדה סוביבור. תסריט הסרט נכתב ביוזמת שר התרבות הרוסי, ולדימיר מדינסקי. הסרט מבוסס על הספר של איליה וסילייב, "אלכסנדר פצ'רסקי: פריצת הדרך לחיי נצח", שמבוסס על אירועים אמיתיים.

בסרט מככבים קונסטנטין חבנסקי, מריה קוז'בניקובה, כריסטופר למברט ואחרים. בכורת הסרט ברוסיה התקיימה ב-3 במאי 2018.

אירוע הקרנת הבכורה נערך תחילה בוורשה, פולין ב-23 באפריל 2018 ולמחרת נערכה הקרנת הבכורה ברוסיה בעיר הולדתו של פצ'רסקי, רוסטוב על הדון. הקרנות מסחריות החלו ב-3 במאי 2018, לקראת יום הניצחון. מרכז התרבות הרוסי, בחסות השגרירות הרוסית בישראל, ארגן הקרנת בכורה של הסרט בישראל ב-16 במאי 2018.

הסרט נבחר כמועמד לפרס אוסקר לסרט הזר הטוב ביותר מטעם רוסיה.

## תקציר עלילת הסרט
הסרט מספר את קורותיו של אלכסנדר פצ'רסקי, קצין יהודי מברית המועצות שנפל בשבי והנהיג את המרד שהסתיים בבריחה המונית של אסירים ממחנה ההשמדה סוביבור. הסרט המבוסס על אירועים היסטוריים מתועדים כולל מספר דמויות המבוססות על דמויות היסטוריות אמתיות, כמו תומאס בלאט, ליאון פלדהנדלר, קרל פרנצל ועוד.

## צוות השחקנים
* קונסטנטין חבנסקי - אלכסנדר פצ'רסקי
* כריסטופר למברט - אוברשארפיהרר קרל פרנצל, קצין אס-אס
* מריה קוז'בניקובה - סלמה
* פליסה יאנקל - לוקה
* דאיניוס קזלאוסקס - ליאון פלדהנדלר
* מיכאלינה אולצ'נסקה - חנה
* וולפגנג צ'רני - גוסטב וגנר
* גלא מסחי - סמיון רוזנפלד
* רומן אגייב - בוריס ציבולסקי
* סרגיי גודין- ארקדי וייספאפיר
* פביאן קוצ'נסקי - חיים אנגל
* איוואן זלובין - שלמה

## הפקה

בשלבי ההפקה הראשוניים הסרט נודע בשם **אגדת הבריחה** (Легенда о побеге), שמו שונה לשמו הנוכחי לאחר השלמת הצילומים.

תחילה פורסם שאנדריי מליוקוב מביים את הסרט, אך במסיבת עיתונאים בספטמבר 2017 לקראת קידום הסרט נודע שחבנסקי עצמו מביים את הסרט.

### צילומים
הצילומים החלו בספטמבר 2016 בפרברי וילנה שבליטא והושלמו בדצמבר אותה שנה.

### שיווק
קדימון רשמי ראשון פורסם בדצמבר 2017, יחד עם כרזת הסרט הרשמית. קטע מהסרט הוקרן בפני נשיא רוסיה ולדימיר פוטין וראש ממשלת ישראל בנימין נתניהו במהלך ביקור השניים במוזיאון היהדות והסובלנות, בינואר 2018.

## ראו גם
*הבריחה מסוביבור

## קישורים חיצוניים
* 

* "סוביבור" באתר סינמה סיטי
* "סוביבור" - הסרט המלא, בערוץ היוטיוב הרשמי של רשת NTV
* 

## הערות שוליים

קטגוריה:סוביבור
קטגוריה:מרד מחנה ההשמדה סוביבור
קטגוריה:סרטי 2018
קטגוריה:סרטי דרמה היסטורית
קטגוריה:סרטי דרמה רוסיים
קטגוריה:סרטי הערוץ הראשון ברוסיה
קטגוריה:סרטי מלחמת העולם השנייה
קטגוריה:בריחה מכליאה בקולנוע
קטגוריה:סרטים בגרמנית
קטגוריה:סרטים ברוסית
קטגוריה:סרטים על השואה
קטגוריה:סרטים רוסיים המבוססים על סיפור אמיתי
קטגוריה:סרטים רוסיים מבוססי ספרים
ניל דאג'ן

**ניל דאג'ן** (באנגלית: **Neil Dudgeon**; נולד ב-2 בינואר 1961) הוא שחקן אנגלי, המגלם משנת 2011 את דמותו של פקד בילוש ג'ון ברנבי בסדרת הדרמה "רציחות במידסומר" של ITV. הוא החליף את ג'ון נטלס בתפקיד הראשי בסדרה.

## ביוגרפיה
דאג'ן נולד וגדל בדונקסטר שבווסט ריידינג ביורקשייר. הוא למד בבית הספר "Intake Secondary Modern". הוא שיחק בהצגות בית הספר בהם במחזה "רוזנקרנץ וגילדנשטרן מתים". בשנים 1979 עד 1982 למד דרמה באוניברסיטת בריסטול.

### קריירה
הופעת הבכורה של דאג'ן בטלוויזיה הייתה ב-1987. שנה אחר כך הופיע במיני-סדרה "Piece of Cake" על מלחמת העולם השנייה, לצדם של טים וודוורד, ג'רמי נורת'ם ונתניאל פרקר.

דאג'ן הופיע בסדרות כגון "חדר מיון", "London's Burning" ו"לאבג'וי". ב-1994 שיחק בתפקיד הבלש קוסטלו שעבד עם מפקח בילוש ויליאם אדוארד "ג'ק" פרוסט (בגילומו של דייוויד ג'ייסון) בפרק אחד בסדרה "A Touch of Frost". בשנים 1998 ו-1999 גילם את ג'ורג', הנהג של גברת ברדלי, בסדרה "סיפורי המסתורין של גברת ברדלי" בכיכובה של דיים דיאנה ריג. עוד שיחק בפרק "The Way Through The Woods" בסדרה "המפקח מורס", ובפרק בסדרה "בין השורות". ב-1994 ו-1997 הופיע בסדרה "Common As Muck". תפקידים נוספים שלו בטלוויזיה היו ב-"Out of the Blue", "שרלוק הולמס ותעלומת גרבי המשי", "The Street", ובארבע העונות של הסדרה "12 השליחים".

הוא הופיע בקומדיה הרומנטית "ברידג'ט ג'ונס: עובדות החיים" בתפקיד נהג מונית שלקראת סוף הסרט הוא לוקח את ברידג'ט לפגוש את מארק דארסי (בגילומו של קולין פירת').

ב-2007 שיחק בסיטקום "Roman's Empire" בתפקיד רומן פריטי, מיליונר שיצר את הונו במו ידיו. ב-2009 הופיע בתפקיד ראשי בסדרה "Life of Riley" ששודרה ב-BBC באפריל 2011. באותו חודש שיחק דאג'ן בתפקיד אלן הרדאקר בדרמה הטלוויזיונית "יונייטד" על אודות האסון האווירי במינכן שהתרחש ב-1958 שבו הייתה מעורבת קבוצת הכדורגל מנצ'סטר יונייטד.

ב-2010 הופיע דאג'ן בפרק "The Sword of Guillaume" בסדרת הדרמה "רציחות במידסומר". בפרק זה גילם את דמות בן דודו של פקד הבילוש טום ברנבי, שגילם ג'ון נטלס. אחרי פרישתו של נטלס מהסדרה, לוהק דאג'ן לתפקיד הראשי כבלש המשטרה במידסומר. הפרקים האחרונים בכיכובו של נטלס שודרו ב-2011. הדמות שמגלם דאג'ן היא פקד בילוש ג'ון ברנבי, ואפשרה המשכיות לכינוי הסדרה בשם "המפקח ברנבי". לפני כן הופיע דאג'ן בפרק "Garden of Death" בסדרה "רציחות במידסומר" בתפקיד משנה.

ב-2012 כיכב דאג'ן בתפקיד נורמן בירקט בתוכנית הרדיו "Afternoon Play" של ערוץ 4 של ה-BBC בארבעה מחזות מאת קרוליין ודייוויד סטפורד.

### חיים אישיים
דאג'ן נשוי למארי פיט, מפיקה ברדיו BBC. לבני הזוג נולדו שני ילדים.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1961
בנימין וינדזברג

**ד"ר בנימין וינדזברג** (1901–1985) היה הרופא האחראי על מערך הרפואה בכפר עציון במלחמת הקוממיות, לאחר חזרתו מהשבי הירדני שירת כרופא בכיר בצה"ל בדרגת סא"ל.

## קורות חיים
וינדזברג נולד בלודז', פולין למשה וינדזברג ולפרידה לבית מרקוביץ. ב-1917 סיים את לימודי התיכון במוסקבה. ב-1918 החל את לימודי הרפואה בזגרב, בשנת 1920 המשיך את לימודיו ביינה. סיים את לימודי הרפואה ב-1927 בציריך.

בין השנים 1929–1943 עבד בפולין כרופא והגיע לדרגת מנהל מחלקה. שירת בצבא האדום ובצבא פולין במלחמת העולם השנייה והגיע לדרגת קפיטן (סרן). על גבורתו במלחמה במדליית התהילה בשדה הקרב של צבא פולין.

בפברואר 1948 עלה וינדזברג לארץ ישראל, מלווה ברעייתו הלה חיה לבית יסלסון.

ממוזער|טקסט=מדליית התהילה בשדה הקרב של צבא פולין שקיבל ד"ר וינדזברג על גבורתו במלחמת העולם השנייה|מדליית התהילה בשדה הקרב של צבא פולין שקיבל ד"ר וינדזברג על גבורתו במלחמת העולם השנייה
## מלחמת השחרור
במרץ 1948 הוצב וינדזברג בכפר עציון בתור מנהל השירות הרפואי. הוא ארגן את המערך הרפואי ואת בית החולים כך שניתן יהיה לערוך ניתוחי שדה במקום.
במהלך הקרבות טיפל בכ־300 פצועים, תחת אש כבדה.

החובשת רבקה נדיבי העידה: "היה לנו ולפצועים מזל גדול מאד שהוא היה איתנו. ידע לנתח ולתפקד בתנאים קשים מאד והציל הרבה פצועים".

ב-12 במאי החליט להעביר את הפצועים וצוות המרפאה מכפר עציון למשואות יצחק. המעבר נעשה בחסות החשיכה בדרך לא סלולה ומפותלת. החלטה זו הצילה את חיי כ-35 הפצועים ועוד כ-15 אנשי הצוות הרפואי, משום שלמחרת נכבש כפר עציון בידי הלגיון הערבי וכל הלוחמים שנותרו בחיים בתום הקרב נרצחו בידי חיילי הלגיון הערבי. לפי עדויות שרידי כפר עציון ושל ד"ר קורנבליט: "ד"ר וינדזברג, ד"ר קורינבליט, שלושה מאנשי משואות יצחק ויחזקאל א. מכפר-עציון היו האחרונים בין ההולכים. הם סחבו אלונקה עליה היה שכוב פצוע קשה שנאנח מדי פעם בפעם. ההליכה הייתה קשה".

ב־13 במאי 1948 נפל בשבי הלגיון הערבי ושימש כרופא במחנה השבויים בירדן. במרץ 1949 שוחרר מהשבי.
## רופא בצה"ל
וינדזברג שירת בצה"ל כרופא צבאי בדרגת סגן-אלוף עד דצמבר 1958. וינדזברג היה בין הרופאים ניצולי השואה אשר ניסיונם הצבאי קידמם לתפקידי פיקוד בחיל-הרפואה.

מ־1958 עד 1967 היה אזרח עובד צה"ל וחבר בוועדות רפואיות בלשכת גיוס.
באוקטובר 1950 נהרג בנו היחיד, אריה (ליאוניד), בתאונת דרכים. וינדזברג ורעייתו היו שותפים מלאים לגידול הנכדים יוסי ומשה.

ב־1985 נפטר וינדזברג. נקבר בבית העלמין קריית שאול לצד רעייתו שנפטרה כ־3 חודשים לפניו.

## ראו גם
* השבויים הישראלים בירדן במלחמת העצמאות
* הקרב על גוש עציון

## לקריאה נוספת
* הלוך בשבי, דניאל נדב, משרד הביטחון – ההוצאה לאור
* גוש עציון במלחמתו, דב קנוהל, ירושלים, תשס"ט
* מעוז עציון, מערכות, תש"ט
* מוסף הארץ, 23 באפריל 1976

## הערות שוליים

קטגוריה:רופאים יהודים פולנים
קטגוריה:רופאים ביישוב
קטגוריה:רופאים צבאיים ישראלים
קטגוריה:ישראלים במלחמת העצמאות
קטגוריה:שבויי גוש עציון במלחמת העצמאות
קטגוריה:סגני-אלופים בצה"ל
קטגוריה:אזרחים עובדי צה"ל
קטגוריה:יהודים אנשי הצבא האדום במלחמת העולם השנייה
קטגוריה:יהודים בצבא הפולני
קטגוריה:ישראלים ילידי פולין
קטגוריה:עולים לאחר מלחמת העולם השנייה
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1901
קטגוריה:ישראלים שנפטרו ב-1985
אירנה ליבמן

**אירנה ליבמן** (25 במאי 1925 – 18 בדצמבר 2017) הייתה סופרת ישראלית, זוכת פרס למדן לספרות ילדים ונוער (1977) ופרס יד ושם (1995).

## ביוגרפיה
אירנה ליבמן נולדה בעיר התעשייה לודז' שבפולין, בה גדלה והתחנכה, סיימה בית ספר עממי יהודי-פולני ולאחר סיומו למדה בגימנסיה בעיר.

בתקופת מלחמת העולם השנייה נכלאה בגטו לודז', והתנדבה לעבוד בבית החולים של הגטו.

בשנת 1944 נשלחה ליבמן למחנה הריכוז וההשמדה אושוויץ-בירקנאו, ולאחר מכן נשלחה משם למחנה עבודה בגרמניה.

לקראת סיום המלחמה הועברה לאוסטריה, למחנה הריכוז מאוטהאוזן, שם ניהלה דפי יומן בפולנית וכתבה שירים וזיכרונות ילדות.

בשנת 1946 עלתה ליבמן לארץ ישראל בעזרת אנשי הבריגדה היהודית.
ליבמן נישאה והקימה משפחה בגבעתיים. למדה בכוחות עצמה עברית ועבדה כספרנית בספרייה הטכנית של התעשייה האווירית לישראל.

בשנת 1965 יצא לאור ספרה הראשון בהוצאת אל"ף: "אורות באופק". מאז פרסמה ליבמן ספרים רבים, רובם מיועדים לנוער. נושאי הכתיבה העיקריים של ליבמן היו אֵימי השואה והחיים המתחדשים בישראל.

בשנת 1976 זכתה בפרס על שם יצחק למדן לספרות ילדים ונוער על ספרה "פיקי זה אני", סיפור מפיו של נער יתום על שלוש שנים מחייו, חיי אמו וחיי אחיו החייל.

בשנת 1996 זכתה בפרס על שם ברונו ברנד לספרות ילדים ונוער מטעם יד ושם, על ספרה "בדרך ללא מוצא". הספר מתאר את סיפור גבורתם של אחדים מבין אלפי היהודים אשר התקוממו נגד הצורר הנאצי, בעיבוד ספרותי לגילאים צעירים.

סיפוריה שודרו ברדיו, ונכללים בספרי לימוד ובאנתולוגיות.

## ספריה

## קישורים חיצוניים
* 
* 
* 
* [הספרים של אירנה ליבמן](http://merhav.nli.org.il/primo_library/libweb/action/search.do?&tab=default_tab&srt=rank&ct=search&mode=Basic&dum=true&indx=1&fn=search&vid=NLI&vl(freeText0)=אירנה%20ליבמן), באתר סימניה
* עדות כתובה ביד ושם, זיכרונות של אירנה ליבמן, ילידת 1925 Lodz פולין, על קורותיה בגטו Lodz ועל חברתה זינה הלפרן

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:זוכות פרס למדן
קטגוריה:זוכי פרס למדן
קטגוריה:ישראליות ילידות פולין
קטגוריה:ישראלים ילידי פולין
קטגוריה:עולות לאחר מלחמת העולם השנייה
קטגוריה:עולים לאחר מלחמת העולם השנייה
קטגוריה:ילדים בשואה: פולין
קטגוריה:ניצולות השואה: פולין
קטגוריה:אסירים במחנה הריכוז אושוויץ
קטגוריה:אסירים במחנה הריכוז מאוטהאוזן
קטגוריה:ישראליות שנולדו ב-1925
קטגוריה:ישראלים שנולדו ב-1925
קטגוריה:ישראליות שנפטרו ב-2017
קטגוריה:ישראלים שנפטרו ב-2017
כפן גושמני

**כפן גושמני** (שם מדעי: *Scyllarides latus*) הוא מין סרטן ממשפחת הכפניים, הקרובה ללובסטרים שמוכר בחופי ישראל כערך טבע מוגן מאז 2005. במסעדות בישראל הוא נמכר כמנת גורמה בשם **סיגל**. מין זה נחשב למעדן, ועקב דיג יתר נמצא בסכנת הכחדה.

## מאפיינים
הבוגרים עשוי לגדול לכ-30 ס"מ, הם משתמשים בהסוואה, פעילי לילה וחסרי צבתות. הם נוהגים לצאת בלילה ממקום מחבואם כדי לצוד רכיכות. מלבד האדם הם משמשים כטרף על ידי מגוון רחב של דגי גרם. ניתן למצאם בים התיכון ובמזרח האוקיינוס האטלנטי.

בשנת 2012 יצאו רשות הטבע והגנים, בעזרת הציבור ועיתון "הארץ", בקמפיין כנגד מכירת מנת ה"סיגל" במסעדות. אך למרות האיסור בדיג ונדירותו בחופי ארץ ישראל, דייגים נוהגים לדוג אותו בשמורות טבע בגלל מחירו הגבוה בשוק.

## קישורים חיצוניים

*כפן גושמני באתר החברה להגנת הטבע
* 
* 

* 

## הערות שוליים

קטגוריה:בעלי חיים שתוארו ב-1803
קטגוריה:טקסונים שתוארו בידי פייר אנדרה לטריי
קטגוריה:כפניים (סרטנים)
קטגוריה:ארץ ישראל: סרטנים עילאיים
קטגוריה:ערכי טבע מוגנים בישראל: בעלי חיים
חזי פניאן

**חזי פניאן** (נולד ב-4 בפברואר 1963) הוא זמר ישראלי פרסי שזכה להצלחה רבה בישראל בקרב האוכלוסייה הכללית והאיראנית בפרט.

## ביוגרפיה
פניאן נולד בבית שאן לאב שעלה ארצה ממחוז בורוג'רד ולאם שעלתה ממחוז יזד.

## קריירה
פניאן החל להופיע כנער ושר ביוונית, טורקית ועברית. את אלבומו הראשון הוציא בשנת 1986. האלבום כלל שירים בעברית למעט שיר אחד שהיווה חידוש ללהיט פרסי מוכר. אלבומו השני כלל ברובו שירים בעברית, ומן האלבום הבא החל להקליט שירים רבים יותר בפרסית, אך הקליט עדיין גם שירים בעברית. את אלבומו האחרון הוציא בשנת 2008. לאחר מכן הוציא פניאן שירים כסינגלים. בשנת 2015 שיתף פעולה עם הזמר ציון גולן והקליט איתו במשותף את השירים "גלבי" ו"איילת חן".

## קישורים חיצוניים

* 

קטגוריה:זמרי פופ ישראלים
קטגוריה:זמרים השרים בעברית
קטגוריה:בית שאן: אישים
קטגוריה:ישראלים שנולדו ב-1963
דניאל לובצקי

**דניאל לובצקי** (באנגלית ובספרדית: **Daniel Lubetzky**; נולד ב-1968) הוא יזם, סופר ואקטיביסט זכויות אדם, מקסיקני-אמריקאי ממוצא יהודי. מייסד ומנכ"ל של חברת החטיפים Kind LLC המעסיקה כ-500 עובדים ושל תנועת "קול אחד".

## קורות חיים
דניאל נולד בשנת 1968 כבן של ניצול שואה יהודי מקסיקני. הוא גדל במקסיקו סיטי, שם התחנך בעברית, ספרדית, אנגלית ויידיש. כנער, הוא עבר עם משפחתו לארצות הברית שם קיבל תואר ראשון בכלכלה ויחסים בינלאומיים, מאוניברסיטת טריניטי שבסן אנטוניו, טקסס. בנוסף, למד לובצקי בישראל ובצרפת וב-1993 קיבל תואר J.D מבית הספר למשפטים של אוניברסיטת סטנפורד.

בשנת 2002 הוא ייסד את תנועת "קול אחד" (באנגלית: One Voice, בערבית: حركة صوت واحد) לה משרדים ברמאללה, תל אביב, ניו-יורק. ולונדון.

לובצקי תומך במפלגה הדמוקרטית בארצות הברית. בשנת 2012 תרם למועמד הדמוקרטי ברק אובמה עבור קמפיין ה-"Obama for America" שלו, וכן עבור קרן ה-"Obama Victory Fund" של אובמה - ולוועדה הדמוקרטית הלאומית (DNC). בשנת 2015 ברק אובמה ושרת המסחר האמריקאית פני פריצקר הגדירו את לובצקי "שגריר נשיאותי ליזמות עולמית".

בשנת 2015 לובצקי היה המשקיע העיקרי של תנועת V15 שפעלה נגד בחירתו מחדש של בנימין נתניהו כראש ממשלת ישראל בבחירות לכנסת ישראל ה-20.

דודנו הוא צלם הקולנוע היהודי-מקסיקני עמנואל לובצקי שזכה בשלושה פרסי אוסקר.

נכון ל-12 במרץ 2024, השווי הנקי שלו הוא $2.3 מיליארד דולר.

## פרסים ומועמדויות

## קישורים חיצוניים

* 

* הדף הרשמי של לובצקי באתר הארגון PeaceWorks
* 
* 
* Doing Well And Doing Good -- How The CEO of KIND Snacks Is Reinventing Leadership, באתר פורבס, 2015
* 

## הערות שוליים

קטגוריה:מהגרים ממקסיקו לארצות הברית
קטגוריה:פעילים פוליטיים יהודים אמריקאים
קטגוריה:פוליטיקאים יהודים מקסיקנים
קטגוריה:בוגרי אוניברסיטת טריניטי (טקסס)
קטגוריה:בוגרי בית הספר למשפטים באוניברסיטת סטנפורד
קטגוריה:בעלי תואר דוקטור מאוניברסיטת סטנפורד
קטגוריה:מיליארדרים יהודים אמריקאים
קטגוריה:אמריקאים שנולדו ב-1968
יוסי כהן (קצין)

**יוסי כהן** (נולד ב-1974) הוא קצין צה"ל במילואים בדרגת אלוף-משנה. בתפקידו האחרון היה מפקד מחוז דרום בפיקוד העורף.

## ביוגרפיה
כהן נולד בנתיבות. החל את שירותו הצבאי ב-1993 בסיירת הצנחנים. השתתף בלחימה ברצועת הביטחון ובמלחמת לבנון השנייה. שימש מפקד פלוגה בגדוד 890. בשנים 2007-2009 פיקד על גדוד 450 (האריה המעופף). בחטיבת ביסלמ"ח ובשנים 2010–2011 שימש סגן מפקד החטיבה הדרומית באוגדת עזה. בהמשך שימש ראש זירת דרום בחטיבת המבצעים במהלך מבצע צוק איתן, היה בין מתכנני המבצע ואף העניק לו את שמו. ב-2017 מונה למפקד מחוז דרום של פיקוד העורף, ופיקד עליו בין היתר במהלך התפרצות נגיף הקורונה בישראל.

בשנת 2020 סיים את שירותו הצבאי הפעיל בתום 27 שנות שירות.

בעת שכיהן כמפקד גדוד 450 נתן דגימת התאמה לתרומת מח עצם, וכעבור 10 שנים לאחר שנמצא מתאים לחולה, ותרם מח עצם.

נשוי לרותי כהן ולזוג שישה ילדים ומתגורר בכפר מימון.

## קישורים חיצוניים

## הערות שוליים

קטגוריה:מפקדי מחוז דרום בפיקוד העורף
קטגוריה:אלופי-משנה בצה"ל
קטגוריה:כפר מימון: אישים
קטגוריה:ישראלים שנולדו ב-1974
אליפות ברזיל בכדורגל 1963

**אליפות ברזיל בכדורגל 1963** (בפורטוגזית: ****) הייתה הפעם השישית של התחרות הארצית בכדורגל בברזיל. היא אורגנה על ידי קונפדרציית הספורט הברזילאית. בשנת 2010 התחרות קיבלה הכרה כאליפות ברזיל.

המשחקים החלו ב-7 באוגוסט 1963 והסתיימו ב-28 בינואר 1964.

בתחרות השתתפו 20 קבוצות שהצגו את מדינות ברזיל (2 מדינות ואזור הבירה לא היו מיוצגות). הקבוצות המשתתפות היו אלופי המדינות שהם מייצגות בשנת 1962. התחרות נערכה בשיטת הנוקאוט תוך קיום משחק בית ומשחק חוץ. במידה ולא הייתה הכרעה, נערך משחק נוסף.

סנטוס זכתה באליפות תוך ניצחון על באהיה בסדרת הגמר. זו הייתה הזכייה השלישית ברציפות. בעקבות הניצחון, הקבוצות שהשתתפו במשחק הגמר העפילו לגביע ליברטדורס.

רויטר, שחקנה של קונפיאנסה כבש 9 שערים וזכה בתואר מלך השערים של האליפות.

## מהלך התחרות
בשלב הראשון הקבוצות המשתתפות חולקו ל-2 בתים.

בית הצפון כלל עשר קבוצות. בגמר הבית באהיה ניצחה את רסיפה ועלתה לחצי הגמר הארצי.

בית הדרום כלל שמונה קבוצות. בגמר הבית גרמיו ניצחה את אתלטיקו מיניירו ועלתה לחצי הגמר הארצי.

סנטוס ובוטפוגו העפילו ישירות לחצי הגמר. 

## סדרת הגמר

## קישורים חיצוניים
*נתונים מאתר rsssf
* נתונים מפורטים

קטגוריה:תחרויות כדורגל ב-1963
קטגוריה:עונות באליפות ברזיל בכדורגל
טירת דולוויד'לן

**טירת דולוויד'לן** (בוולשית: **Castell Dolwyddelan**) היא טירה ולשית הממוקמת במחוז קונווי, צפון ויילס.

הטירה נבנתה במהלך המאה ה-13 ושימשה את ממלכת גוויניד' הוולשית, היא נכבשה על ידי הצבא האנגלי של אדוארד הראשון ושימשה אותו למספר שנים. בהמשך שופצה הטירה מספר פעמים ושימשה בעיקר בעלי קרקעות אזוריים בתקופות שונות, במאה ה-19 עברה הטירה את השיפוץ הנרחב האחרון שהביא אותה לצורתה הנוכחית עם מגדל העוז המלבני ששולט בנוף.

## היסטוריה
טירת דולוויד'לן נבנתה ככל הנראה בתחילת המאה ה-13 על ידי ל'ואלין אפ לורוורת' (ל'ואלין הגדול) על גבעה המשקיפה על העמק מסביב במיקום אסטרטגי, לאורך אחד מצירי התנועה החשובים בצפון ויילס. האתר שימש ככל הנראה למבצר גבעה מוקדם יותר, על פי האגדה ל'ואלין עצמו נולד במבצר ובהמשך חיו בנה את טירת האבן כחלק מ-"ביצורי סנודוניה" להגנה על ממלכת גוויניד' מפני הצבא האנגלי.

ב-18 בינואר 1283 נפלה הטירה לידי הצבא האנגלי של אדוארד הראשון, היא עברה שיפוץ בשנים 1283-4 במטרה לשרת את הצבא הכובש אך בשנת 1290 היא ננטשה כמבצר צבאי, מאחר שהדגש האסטרטגי הושם על מבצרי החוף וננטשו רוב הביצורים בפנים ויילס. במהלך השיפוץ האנגלי ככל הנראה נוספו הביצורים בצד המערבי של הטירה ונבנה המגדל המלבני. בשנת 1488 רכש מרדוד' אפ איוון, יורש העצר לבית בית אברפראו, את הטירה ושיפץ אותה באופן נרחב לשימוש - בין היתר נוספה קומה עליונה למגדל העוז ונחפרו תעלות ניקוז.

במהלך המאה ה-19 עברה הטירה שיפוץ ועיצוב מחודש ברוח הרומנטיקה ההוויקטוריאנית על ידי הברון ווילובי דה ארסבי. כיום רק מגדל העוז שעוצב בתקופה זו עומד על תילו, בעוד שחומות הטירה והמגדל השני נותרו בהריסות.

שטח הטירה נמצא בבעלות מועצת השימור הוולשית Cadw, הכניסה לאתר פתוחה לציבור אך עוברת בשטח פרטי.

## גלריה

Dolwyddelan castle NLW3361434.jpg|צילום הטירה ב-1875 לאחר שהושלם השיפוץ הנרחב
Dolwyddelan Castle, Conwy, Wales.jpg|מגדל העוז וחלק מהחומה בכניסה המזרחית לטירה
Afon Lledr valley from Dolwyddelan Castle - geograph.org.uk - 8522.jpg|הנוף הנשקף מביצורי הטירה
Dolwyddelan Castle - geograph.org.uk - 240584.jpg|מדרגות הגישה למגדל העוז 


## לקריאה נוספת

* Roger Thomas, **Castles in Wales**, Wales Tourist Board & Automobile Association, 1988.


## קישורים חיצוניים
* 

* עמוד אודות הטירה באתר מועצת השימור הוולשית Cadw.
* אודות הטירה באתר 'טירות ויילס'.
* אודות הטירה באתר 'טירות, מבצרים, קרבות'.

דולווידל'ן
קטגוריה:קונווי (מחוז)
קטגוריה:ויילס: מבנים רשומים דרגה I
קטגוריה:סנודוניה
קטגוריה:Cadw
דיניש, מלך פורטוגל

**דיניש, מלך פורטוגל** (בפורטוגזית: **Dinis**; 9 באוקטובר 1261 - 7 בינואר 1325), היה מלך פורטוגל בין השנים 1279–1325.

## ביוגרפיה
דיניש נולד בליסבון בפורטוגל ב-9 באוקטובר 1261, לאפונסו השלישי, מלך פורטוגל וביאטריס מקסטיליה, בתם של אלפונסו העשירי, מלך קסטיליה ומיור גילן דה גוסמן.

בשנת 1279 מת אביו אפונסו השלישי, מלך פורטוגל, ודיניש עלה במקומו לשלטון. בתחילת שלטונו נאבק עמו אחיו אפונסו מפורטוגל, לורד פורטלגרה על הירושה, ובשנת 1282 כרת אפונסו ברית עם סבו אלפונסו העשירי, מלך קסטיליה, שלחם באותה העת בבנו סנצ'ו הרביעי, מלך קסטיליה, ובכך הפך דיניש לבעל בריתו של סנצ'ו הרביעי. הברית עם ממלכת קסטיליה לא האריכה ימים, ולאחר מותו של סנצ'ו הרביעי בשנת 1295 פרצה שוב מלחמה בין המדינות. בשנת 1297 נחתם הסכם אלקניסס בין המדינות, שהסדיר את הגבולות ביניהם.

בשנת 1289 חתם דיניש עם האפיפיור ניקולאוס הרביעי על קונקורדט, שבו הסדיר את יחסי פורטוגל עם הכס הקדוש, וסיים את הסכסוך שהיה מתקופת אביו.

בשנת 1290 הקים דיניש את אוניברסיטת קוימברה, ובשנת 1294 חתם על הסכם סחר עם ממלכת אנגליה. דיניש קידם את המסחר ואת התפתחות השפה הפורטוגזית נגד הלטינית, והקים את הצי הפורטוגזי הראשון. פורטוגל תחת שלטונו מנתה קרוב למיליון תושבים, ועל מנת להאכיל את האוכלוסייה הגדולה, הקדיש דיניש את עצמו במיוחד לקידום החקלאות, ובעקבות כך כונה "האיכר".

דיניש שיפץ את הטירה המורית בסינטרה והפך אותה למעון הקיץ שלו, הידוע כיום כהארמון הלאומי סינטרה.

דיניש ריכז בחצרו משוררים רבים והיה בעצמו משורר מוכשר. נשתמרו ממנו 138 שירים, כמעט כולם שירי אהבה.

על אף שבנו אפונסו היה היורש החוקי, העדיף דיניש על פניו את בניו הלא חוקיים, ומשום כך מרד אפונסו בדיניש. ב-7 בינואר 1325 מת דיניש, ובנו אפונסו הרביעי, מלך פורטוגל עלה לשלטון במקומו.

## משפחתו
בשנת 1282 התחתן דיניש עם איזבל מאראגון, בתם של פדרו השלישי, מלך אראגון וקונסטנצה מסיציליה, מלכת אראגון, ממנה היו לו 2 ילדים:
* קונסטנסה מפורטוגל (1290–1313), התחתנה עם פרננדו הרביעי, מלך קסטיליה
* אפונסו הרביעי, מלך פורטוגל (1291–1357)

בנוסף היו לדיניש כמה ילדים לא חוקיים מפילגשיו השונות.

## אילן יוחסין

## קישורים חיצוניים

* 
* 

## הערות שוליים

קטגוריה:מלכי פורטוגל
קטגוריה:ילידי 1261
קטגוריה:נפטרים ב-1325
כלאי בהמה

[ממוזער|[פרד (מסוג mule). הוולד הנוצר מהרבעת חמור עם סוסה. זהו יציר-הכלאים השכיח ביותר.]]
**כלאי בהמה** הם אחד מאיסורי הכלאיים בהם אסרה התורה לערב מינים. איסור זה נוגע להרבעת שני מינים שונים של בעלי חיים זה עם זה, אך הוולד הנוצר מזיווג זה מותר בהנאה ושימוש. האיסור הוא מצוות לא תעשה המנויה בתרי"ג מצוות.

## הגדרת האיסור
המקור בתורה לאיסור זה הוא הפסוק בספר ויקרא: .

איסור כלאי בהמה מן התורה הוא הרבעת שני מיני בעלי חיים שונים זה עם זו באמצעות הכנסת האבר הזכרי באבר הנקבי (בלשון חז"ל, "כמכחול בשפופרת"). אולם מעשה הגורם לרביעתם זה את זו - מותר. למשל העלאת הזכר על הנקבה באופן שיגרום לזכר לרבוע מעצמו את הנקבה. אולם חכמים אסרו אף גרימת רביעת מין במין אחר. אמנם הכנסת שני מיני בעלי חיים למכלאה אחת שלא לשם זיווגם זה עם זו מותרת.

עבר והרביע שני מינים זה בזה ונולד מהם וולד, מותר ליהנות ממנו. למשל, עבר והרביע חמור וסוסה ונולד מהם פרד, מותר להשתמש בו לצורכי עבודה ומשא. וכן מותר לקנות פרד ממי שהרביע באיסור. וכן מותר לאכול וולד שנולד מזיווג שני מיני בהמות או חיות טהורות.

## הגדרת המינים האסורים בהזדווגות
כל מיני בעלי החיים כלולים באיסור כלאי בהמה, בהמות, חיות, עופות ודגים. והאיסור נקרא 'כלאי בהמה' היות שאלו המינים המצויים אצל האדם ואותם הוא עלול להרביע לצורכי שירותו או מאכלו. אמנם האיסור כולל רק הרבעת שני מיני בעלי חיים שונים, אך מותר להרביע שני מינים שונים של אותו המין, למשל מותר להרביע שני גזעים שונים של כבשים זה עם זה או שני גזעים שונים של חתולים או כלבים זה עם זה.

סימן להבדל בין שני מינים שונים של בעלי חיים לשני גזעים של אותו המין הוא יכולת הפריון של הוולד הנוצר מההכלאה. כאשר הוולד מסוגל להוליד, הדבר מעיד על כך שהוריו אינם שני מינים שונים לחלוטין אלא תת-מינים שונים של אותו המין. אך אם הוא לא מסוגל להוליד, הרי שהוא נוצר משני מינים שונים לחלוטין, שהשוני במבנה הכרומוזומים שלהם גורם לכך שהוולד הנולד משילוב הכרומוזומים שלהם יחד יהיה עקר.

## פרד

לאורך אלפי שנים הייתה הרבעת חמור עם סוסה נחשבת להרבעה הנפוצה ביותר, היות שהוולד הנוצר מזיווג זה, הפרד, הוא בעל חיים המשלב בתוכו תכונות חיוניות לרכיבה, לעבודה ולמשא מאביו החמור ומאמו הסוסה: הוא חזק מאוד, בעל כח סיבולת רב ולא בררן במאכליו.

כבר במקרא מתועד שימוש בפרד – בעיקר לרכיבה אך גם למשא. בהמשך, ביוון וברומא העתיקות הוא שימש בעיקר למשא, ונעשה בו שימוש למטרה זו עוד במלחמת העצמאות כאמצעי לוגיסטי לשינוע ציוד צבאי ועוד.

## בני נח בכלאי בהמה
בתלמוד הבבלי, מובאת מחלוקת בין רבי אליעזר בן הורקנוס לחכמים בשאלה אם איסור כלאי בהמה וכלאי אילן נכללים בשבע מצוות בני נח (לפי רבי אליעזר) או לא (לפי חכמים). יש אומרים שדעת חכמים היא שאמנם אין איסורים אלו כלולים בשבע מצוות בני נח, אך הם מודים לר' אליעזר שהדבר אסור גם לגויים באיסור שחומרתו פחותה מזו של שבע מצוות בני נח. ויש אומרים שלדעת חכמים איסור כלאי בהמה ואילן כלל אינו נוהג בגויים.

להלכה, רוב הפוסקים סוברים שאיסור כלאי בהמה וכלאי אילן חל גם על גויים, אך יש החולקים.

## ראו גם

* כלאי אילן
* כלאי זרעים
* כלאי הכרם

## קישורים חיצוניים
* 
* כלאי בהמה, באתר אספקלריה.
* 

## הערות שוליים

קטגוריה:כלאיים ביהדות
קטגוריה:תרי"ג מצוות
קטגוריה:מצוות לא תעשה
קטגוריה:פרשת קדושים
כריסטיאן באטוקיו

**כריסטיאן דמיאן באטוקיו** (בספרדית ובאיטלקית: **Cristian Damián Battocchio**; נולד ב-10 בפברואר 1992) הוא כדורגלן ארגנטינאי-איטלקי המשחק בעמדת הקשר במונופולי.

## קריירה
באטוקיו גדל במחלקת הנוער של ניואל'ס אולד בויס, בגיל 16 עבר לאיטליה לנוער של אודינזה. ב-27 בפברואר 2011 ערך את הופעתו הבכורה בקבוצה בבוגרים בניצחון 0–7 על פלרמו.

ב-30 באוגוסט 2012 הושאל לווטפורד האנגלית. ב-1 בספטמבר ערך את הופעתו הבכורה בקבוצה בהפסד 1–5 לדרבי קאונטי. בסיום העונה חתם באופן קבוע בקבוצה. ב-28 בספטמבר 2013 הבקיע את שערו הראשון בניצחון 0–1 על ויגאן אתלטיק. ב-26 באוגוסט 2014 הושאל לווירטוס אנטלה מהסרייה ב'. ב-30 באוגוסט ערך את הופעתו הבכורה בקבוצה בהפסד 0–2 לבארי.

ב-11 באוגוסט 2015 חתם בברסט הצרפתית. ב-30 באוגוסט ערך את הופעתו הבכורה בקבוצה בהפסד 0–1 לאז'אקסיו. ב-14 בספטמבר הבקיע את שערו הראשון בקבוצה בניצחון 1–2 על לאנס.

ב-10 ביולי 2017 חתם לשנתיים במכבי תל אביב. בינואר 2019, לאחר שהיה מושבת במשך כשמונה חודשים בשל פציעה, הגיע באטוקיו להסכם עם הנהלת מכבי תל אביב על התרת חוזהו ושוחרר מהמועדון. שמונה ימים לאחר מכן חתם שנית בברסט הצרפתית לתקופה של שנתיים וחצי.

את שער הבכורה שלו בברסט כבש נגד שטרסבורג ונבחר למצטיין המשחק כאשר כבש שלושער.

ב-4 בפברואר 2021 חתם בטוקושימה ורטיס מליגת העל היפנית.

ב-16 ביולי 2021 חתם בפומאס המקסיקנית.

ב-31 באוגוסט 2022 חתם בוולוס מליגת העל היוונית.

ב-26 בינואר 2023 חזר לישראל וחתם בסקציה נס ציונה מליגת העל.

ב-21 באוגוסט 2023 חתם בצ'נאיין מליגת העל ההודית.

## קישורים חיצוניים

* 

## הערות שוליים

קטגוריה:כדורגלנים ארגנטינאים
קטגוריה:כדורגלנים איטלקים
קטגוריה:קשרי כדורגל ארגנטינאים
קטגוריה:קשרי כדורגל איטלקים
קטגוריה:רוסאריו: כדורגלנים
קטגוריה:כדורגלני אודינזה
קטגוריה:כדורגלני ווטפורד
קטגוריה:כדורגלני ברסט
קטגוריה:כדורגלני מכבי תל אביב
קטגוריה:כדורגלני אוניברסידד נסיונל
קטגוריה:כדורגלני וולוס
קטגוריה:כדורגלני סקציה נס ציונה
קטגוריה:כדורגלני צ'נאיין
קטגוריה:כדורגלנים זרים בישראל
קטגוריה:ספורטאים ארגנטינאים באנגליה
קטגוריה:ספורטאים ארגנטינאים בצרפת
קטגוריה:ספורטאים ארגנטינאים בישראל
קטגוריה:ספורטאים זרים ביפן
קטגוריה:ספורטאים ארגנטינאים במקסיקו
קטגוריה:ספורטאים זרים ביוון
קטגוריה:ספורטאים איטלקים באנגליה
קטגוריה:ספורטאים איטלקים בצרפת
קטגוריה:ספורטאים איטלקים בישראל
קטגוריה:ספורטאים זרים במקסיקו
קטגוריה:ספורטאים זרים בהודו
קטגוריה:ארגנטינאים ממוצא איטלקי
קטגוריה:איטלקים שנולדו ב-1992
קטגוריה:ארגנטינאים שנולדו ב-1992
אליפות ברזיל בכדורגל 1964

**אליפות ברזיל בכדורגל 1964** (השם הרשמי בזמן קיום המשחקים בפורטוגזית: ****) הייתה הפעם השביעית של התחרות הארצית בכדורגל בברזיל. היא  אורגנה על ידי קונפדרציית הספורט הברזילאית. בשנת 2010 התחרות קיבלה הכרה של אליפות ברזיל.

המשחקים החלו ב-26 ביולי 1964 והסתיימו ב-19 בדצמבר 1964.

בתחרות השתתפו 22 קבוצות שהצגו את מדינות ברזיל (באותה עת בברזיל היו 21 מדינות) אזור הבירה לא קיבל ייצוג. בנוסף לכך השתתפה מנצחת אליפות ברזיל בכדורגל 1963. המדינות היו מיוצגות על ידי אלופת המדינה בשנת 1963. התחרות נערכה בשיטת הנוקאוט תוך קיום משחק בית ומשחק חוץ. במידה ולא הייתה הכרעה, נערך משחק נוסף.

סנטוס זכתה באליפות תוך ניצחון על פלמנגו בסדרת הגמר. זו הייתה הזכייה הרביעית ברציפות. בעקבות הניצחון, היא העפילה לגביע ליברטדורס.

פלה, שחקנה של סנטוס כבש 7 שערים וזכה בתואר מלך השערים של האליפות.

## מהלך התחרות
בשלב הראשון הקבוצות המשתתפות חולקו ל-2 בתים.

בית הצפון כלל עשר קבוצות. בגמר הבית סיארה ניצחה את נאוטיקו ועלתה לרבע הגמר הארצי.

בית הדרום כלל שמונה קבוצות. בגמר הבית אתלטיקו מיניירו ניצחה את מטרופול ועלתה לרבע הגמר הארצי.

סנטוס ופלומיננסה העפילו ישירות לרבע הגמר. 

פלמנגו ופלמיירס העפילו ישירות לחצי הגמר.

## סדרת הגמר

## קישורים חיצוניים
*נתונים מאתר rsssf
*נתונים מפורטים

קטגוריה:תחרויות כדורגל ב-1964
קטגוריה:עונות באליפות ברזיל בכדורגל